Veronatus

Veronatus er en slekt av biller. De utmerker seg ved at de aller fleste artenes larver lever i ferskvann, de voksne derimot på land. Slike livssykler er vanlige hos mygg, øyenstikkere, døgnfluer, steinfluer og vårfluer, men uvanlige hos biller som vanligvis er enten land- eller vannlevende.

Utseende 
Små, avlange, mørke hårbiller. De kan kjennes på at antennene er trådformede, brystskjoldet (pronotum) er ganske kort og kroppen vanligvis dekket av korte hår. Langs sidene går et par skarpe kinn-lister. Antennene er 11-leddete, ganske tynne, rundt halve kroppslengden. Brystskjoldet (pronotum) er ganske kort og mye bredere enn langt. Dekkvingene er vanligvis avflatet midt på, sett ovenfra jevnbrede, tre til åtte ganger så lange som pronotum. De mangler tydelige punktrekker, men har fine, opphøyde lengderibber. Beina er temmelig tynne og skjøre (faller lett av), noen har fortykkede baklår og lange sporer på bakleggen. Larvene er avflatede, skrukketroll-lignende, bakkroppen langt tilspisset. De skiller seg fra andre billelarver ved at de har lange, flerleddete antenner. De kryper på bunnen og på vannplanter, svømmer ikke.

Levevis 
De aller fleste artene har larver som lever i stillestående ferskvann, men noen tropiske arter lever i fuktig, død ved, og noen arter lever i rennende vann. Larvene tåler lite forurensning og kan brukes som indikatorer på vannkvalitet. De lever mest trolig av å filtrere detritus (råtnende plantemateriale, mudder). De puster i luft og må opp til overflaten for å hente denne av og til. Når larven er fullt utvokst, kryper den på land for å forvandle seg til en puppe. De voksne insektene finner man ofte i vegetasjonen. De flyr godt, særlig om natten, og blir ofte tiltrukket til lys. Hårbillene er ganske vanlige i tempererte områder, mindre vanlige i tropene.

Utbredelse 
Slekten er utbredt på New Zealand.

Systematisk innedling
 Ordenen biller, Coleoptera
 Underordenen Polyphaga
 Overfamilien hår- og dvergbiller, Eucinetoidea (=Scirtoidea)
 Familien hårbiller, Scirtidae (=Elodidae, Helodidae)
 Underfamilien Scirtinae (=Cyphoninae)
 Slekten Veronatus Sharp, 1878 
 Veronatus amplus Broun, 1895
 Veronatus antennalis Broun, 1883
 Veronatus apterus Broun, 1921
 Veronatus brevicollis Broun, 1921
 Veronatus capito Broun, 1880
 Veronatus frontalis Broun, 1880
 Veronatus fulgidulus Broun, 1915
 Veronatus granicollis Broun, 1910
 Veronatus longicornis Sharp, 1878
 Veronatus longipalpis Sharp, 1878
 Veronatus nubilus Broun, 1893
 Veronatus punctipennis Broun, 1914
 Veronatus reversus Broun, 1921
 Veronatus scabiosus Broun, 1880
 Veronatus sericeus Pic, 1947
 Veronatus sharpi Broun, 1880
 Veronatus sternalis Broun, 1921
 Veronatus tarsalis Broun, 1915
 Veronatus tricostellus White, 1846
 Veronatus versicolor Broun, 1921
 Veronatus vestitus Broun, 1921

Referanser

Kilder 
 Lawrence, J.F., Hastings, A.M., Dallwitz, M.J., Paine, T.A., Zurcher, E.J. Elateriformia (Coleoptera).

Eksterne lenker 
 

Biller formelt beskrevet i 1878
Dyr formelt beskrevet av David Sharp
New Zealands insekter
Hårbiller